Hunaina Sultan Al-Mughairy

Hunaina Sultan Ahmed Al-Mughairy (født 1948) er en omansk økonom og diplomat som siden 2005 har vært Omans ambassadør i USA. Hun var den første kvinnelige ambassadøren til USA fra et arabisk land.Mary Jordan: 'Hillary effect' cited for increase in female ambassadors to U.S. Washington Post, 11. januar 2011

Humanina Sultan Al-Mughairy tok en bachelorgrad i forretningsfag i Kairo og en mastergrad i økonomi ved New York University.Al-Mughairy, Hunaina Sultan Ahmed Allgov.com, hentet 28. april 2013

Hun jobbet som assistent til den økonomiske rådgiveren til sultan Qaboos bin Said Al Said fra 1973 til 1974. Hun arbeidet som underdirektør i det omanske handelsdepartementet fra 1979 til 1984. Fra 1994 til 1995 arbeidet hun ved Omans FN-delegasjon i Genève og fra 1985 til 1991 som underdirektør i handels- og industridepartemenet i Oman.

Fra 1991 til 1996 var hun rådgiver i handels- og industridepartementet i Oman, fra 1996 til 1998 var hun underdirektør ved Omans senter for investeringstiltak og eksportutvikling, og fra 1999 til 2005 senterets representant i New York.

Al-Mughairy  ble utnevnt til ambassadør til USA i 2005. Hennes mann Fuad Mubarak al-Hinai har vært Omans ambassadør til FN siden 1998. Paret har to barn.

 Referanser 

Kategori:Omanske ambassadører
Kategori:Ambassadører til USA
Kategori:Omanske økonomer